Burrito iku salah siji panganan khas saka Mèksiko.[1] Panganan iki dumadi saka tortilla gandum kang diisèni pirang-pirang werna daging kayadéné daging sapi, pitik utawa babi. Daging-daging kang wis dimasak iku arupa padhetan sing mung dadi siji-sijiné isi, banjur digulung nganggo kulit tortilla . Ing Amérika Sarékat, isi burrito luwih werna-werna, kayata sega, kacang abang, kul, tomat, saus salsa, guacamole, keju lan sour cream --- iki kang ndadekake ukuran burrito dadi luwih gedhe. Tortilla gandum iku padatan dipanggang utawa diangetaké sedhéla supaya luwih empuk lan luwih gampang digulung.[2]